Plochý motor

Plochý motor (anglicky flat engine) je bežne používaný názov piestového spaľovacieho motora s jedným kľukovým hriadeľom a dvoma valcami (dvomi radmi valcov), ktoré zvierajú uhol 180°.

 Osi valcov a os kľukového hriadeľa 
 Vžité označenie 
Plochý motor je bežne chápaný ako motor, pri ktorom osi protiľahlých valcov a súčasne aj os kľukového hriadeľa leží v jednej rovine. Toto chápanie termínu je preferované aj v odborných publikáciách. Prispieva k tomu aj fakt, že s narastajúcim počtom valcov je nízka stavba (plochosť) motora výraznejšia. Toto poňatie termínu „plochý motor“ nie je zakotvené v žiadnom predpise, napriek tomu je zrozumiteľné a panuje zhoda na jeho význame.

 Označenie podľa STN 09 0022 
STN 09 0022 „Spaľovacie motory. Názvoslovie piestových spaľovacích motorov. Druhy motorov"STN 09 0022. Spaľovacie motory. Názvoslovie piestových spaľovacích motorov. Druhy motorov. Dátum vydania 19.01.1972. vydaná 19. januára 1972 definuje plochý motor odlišne: osi valcov ležia v rovine, ktorá je kolmá k osi kľukového hriadeľa. Obhajobou tejto definície nesprávnymi príkladmi (Citroen 2CV), bola zmysluplnosť definície ešte viac podkopaná. Definícia plochého motora podľa normy nie je používaná ešte z iných dôvodov: 
 motory s dvoma radmi valcov, ktoré zvierajú uhol 180° sú podľa normy špeciálnym variantom vidlicových motorov. Ale vidlicové motory, čiže V-motory dostali názov podľa usporiadania do tvaru vidlice (písmená V).
 osi valcov „normového“ plochého motora sú v jednej rovine len v prípade, že osi ojníc sú v jednej rovine. V prípade takmer identických dvojvalcových vidlicových motorov sa tak motor stáva plochým iba inou konštrukciou ojnice - posunutím o niekoľko milimetrov
 motory, ktoré majú ojnice na jednom ojničnom čape vedľa seba nie sú plochými motormi
 motory, ktoré majú hlavnú ojnicu so závesným okom, ku ktorému sú pripevnené ojnice ostatných piestov pomocou čapov, sú plochými motormi
 definícia STN 09 0022 násilne združuje úplne odlišné konštrukcie do jednej kategórie, a vedľa seba sa tak ocitajú U-motory s niekoľkými kľukovými hriadeľmi, hviezdicové motory s jedným kľukovým hriadeľom alebo motory s protibežnými piestami a a ďalšie:
 dvojvalcový vidlicový motor, aj visutý
 dvojvalcový motor s protiľahlými valcami, stojatý aj ležatý
 dvojvalcový motor s valcami do U
 trojvalcový motor s valcami do W (vejárový motor)
 trojvalcový hviezdicový motor
 trojvalcový motor s valcami do Y
 trojvalcový trojuholníkový motor
 štvorvalcový motor s valcami do X (krížový motor)
 štvorvalcový motor s valcami do H 
 štvorvalcový štvoruholníkový motor
päť- a viacvalcové hviezdicové motory (jednoduché)náhľad|Plochý sedemvalcový motor (hviezdicový)

vľavo|náhľad|Plochý dvojvalcový motor (vidlicový)

 Protibežný a protiľahlý piest 

 Označenie podľa DIN 1940 
náhľad

 Nemecká verejnosť pozná pojem plochý motor (flachmotor) ako synonymum termínu Boxer-motor. Pri protibežných piestoch motorov boxer má piest svoj ojničný čap. Čapy protiľahlých piestov sú otočené o 180 °. Tým je umožnený zrkadlový pohyb piestov; oba piesty súčasne klesajú a tiež súčasne stúpajú. Súčasný pohyb piestov proti sebe pripomína pohyb rúk boxera pred zápasom, a preto sa motory s týmto kľukovým hriadeľom nazývajú motormi boxer. Boxer-motor je oficiálny termín nemeckej normy DIN 1940. Konštrukcia boxer-motorov je u plochých motorov najčastejšia a zvádza tak aj na označovanie motorov, kde sa piesty nepohybujú zrkadlovo.

 Pri viacvalcových motoroch by hriadeľ s ojničnými čapmi pre každý valec bol komplikovaný a zväčšoval by dĺžku motora. Preto sa na jeden ojničný čap montujú dve ojnice. Protiľahlé piesty sa teda nepohybujú zrkadlovo, ale v rovnakom smere. Nemecká norma tieto motory označuje ako V-motory s uhlom 180°.

 Paradox 
Motocyklový motor BMW R75 je motor typu boxer, jeho súčasník motor Zündapp KS 750 má kľukový hriadeľ rovnakého typu - ojničné čapy pootočené o 180 °. Vzhľadom na to, že má valce prizdvihnuté na každej strane o 5°, nejedná sa o motor boxer, ale o vidlicový motor s uhlom 170°.

 Výhody 180 stupňových motorov 
Pri konštrukcii automobilu umožňuje malá stavebná výška motora zástavbu motora do prednej časti automobilu pri zachovaní nízko položenej kapoty motora. Kapota tak nebráni výhľadu vodiča a umožňuje optimálne navrhnutie karosérie z hľadiska aerodynamiky. Ďalšou výhodou je nízke ťažisko motora, ktoré sa s úspechom využíva aj pri motocykloch. Výhoda dobrého chladenia valcov u vzduchom chladených motocyklov je upozaďovaná dominanciou vodou chladených motocyklových motorov.

 Použitie 

 motocykle:. BMW a jeho sovietske kópie
 automobily: Porsche 911a jeho nástupcovia, Subaru, Tatra 11 a jej nástupcovia

 lietadlá: motory Rotax

 Referencie 

Kategória:Konfigurácia piestových spaľovacích motorov
Kategória:Spaľovacie motory